
Sülysáp Nagyközség Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 1023/2012
Előterjesztést készítette: Tóth Krisztina jegyző
Előterjesztés elkészítésének időpontja: 2012. február 26.
Előterjesztést véleményezi: -
Döntés módja: nyílt szavazás, minősített szótöbbség

Mellékletek: Rendelettervezet /előterjesztéshez csatolva/
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. február 27-én tartandó munkaterv szerinti ülésére

1. napirendhez

Tárgy:
A települési folyékony hulladék kezelésével kapcsolatos kötelező helyi közszolgáltatásról szóló önkormányzati rendelet módosítása
Tisztelt Képviselő-testület!

Mint emlékezetes, novemberi ülésünkön alkottuk meg a települési folyékony hulladék kezelésével kapcsolatos kötelező helyi közszolgáltatásról szóló rendeletünket, mely március 1-jén lépne hatályba.

Sajnos a rendeletben foglaltak végrehajtásának egyelőre több akadálya is fennáll még, így javaslom a hatálybaléptetés elhalasztását május 1-jére.
Sülysáp, 2012. február 26.


Horinka László s.k.


polgármester 
MELLÉKLET

Sülysáp Nagyközség Önkormányzata Képviselő-testületének

…/2012. (…) önkormányzati rendelete

a települési folyékony hulladék kezelésével kapcsolatos kötelező helyi közszolgáltatásról szóló 19/2011. (XI. 10.) önkormányzati rendelet hatálybalépésének módosításáról
Sülysáp Nagyközség Önkormányzatának Képviselő-testülete az Alaptörvény 32. cikkével, a helyi önkormányzatokról szóló 1990. évi LXV. törvény 8. § (1) és 16. § (1) bekezdésével, a hulladékgazdálkodásról szóló 2000. évi XLIII. törvény 23. §-ával kapott felhatalmazás alapján a következőket rendeli el:
(1) A települési folyékony hulladék kezelésével kapcsolatos kötelező helyi közszolgáltatásról szóló 19/2011. (XI. 10.) önkormányzati rendelet (a továbbiakban: Ör.) 2012. március 1-jén nem lép hatályba.
(2) Az Ör. 2012. május 1-jén lép hatályba.

E rendelet a kihirdetése napján lép hatályba.

Sülysáp, 2012. február 27.

Horinka László s.k.
Tóth Krisztina s.k.

polgármester
jegyző


